# Victor Hugo

| Victor Hugo |
| --- |
|  |
| Født | Victor-Marie Hugo 26. feb. 1802 Besançon (utsagn støttet av: birthhouse of Victor Hugo) |
| Død | 22. mai 1885   (83 år) Paris |
| Beskjeftigelse | Politiker, dramatiker, romanforfatter, tegner, librettist, essayist, skribent, illustratør, reiseforfatter, lyriker, kunsthistoriker, kommentator, grafiker, forfatter, parlamentsmedlem |
| Embete | * Député de la Seine (1848–1851)
* sénateur de la Seine (1876–1885)
* medlem av pairkammeret (1845–1848)
* député de la Seine (1871–1871)
* seat 14 of the Académie française (1841–1885)
* president of the Société des gens de lettres (1840–1840)
 |
| Utdannet ved | Universitetet i Paris, Sorbonne Lycée Louis-le-Grand lycée Michelet |
| Ektefelle | Adèle Foucher (1822–1868; avslutningsårsak: ektefelles død, bryllupssted: Saint-Sulpice) |
| Partner(e) | Juliette Drouet (1833–1883; avslutningsårsak: død) Léonie d'Aunet (1843–) Judith Gautier |
| Far | Joseph Léopold Sigisbert Hugo |
| Mor | Sophie Trébuchet |
| Søsken | Abel Hugo Eugène Hugo |
| Barn | Adèle Hugo Charles Hugo François-Victor Hugo Léopoldine Hugo |
| Parti | Parti de l'Ordre |
| Nasjonalitet | Frankrike |
| Gravlagt | Panthéon |
| Morsmål | Fransk |
| Språk | Fransk |
| Medlem av |
6 oppføringer

* Académie française (1841–1885; erstatter: Népomucène Lemercier, erstattet av: Leconte de Lisle)
* Serbian Learned Society
* Académie des sciences, belles-lettres et arts de Besançon et de Franche-Comté
* Société des gens de lettres
* Société d'encouragement de la locomotion aérienne au moyen du plus lourd que l'air
* Académie des sciences, belles-lettres et arts de Rouen
 |
| Utmerkelser | Offiser av Æreslegionen (1837) Ridder av Æreslegionen (1825) |
| Periode | Romantikken i Frankrike, fritenker |
| Sjanger | Pamflett |
| Debut | *Odes et Poésies Diverses*, 1822 |
| Debuterte | 1819 |
| Aktive år | 1819–1883 |
| Viktige verk | De elendige, Ringeren i Notre Dame, Les Contemplations, L'Art d'être grand-père, The Man Who Laughs, Les Orientales, Toilers of the Sea, Ninety-three |
| Påvirket av | John Owen |
| Signatur |
|  |
|

---

Victor Hugo på Commons |

**Victor Hugo** (1802–1885) var en fransk forfatter. Blant hans viktigste verker er romanene *Ringeren i Notre-Dame* og *Les Misérables* (*De elendige*). I tillegg til romaner skrev han poesi og dramatikk.

Hugo var en engasjert politiker og ble valgt inn i både grunnlovsforsamlingen og nasjonalforsamlingen. Han talte de svake og de fattiges sak, og kjempet for å fjerne dødsstraffen. Da Napoleon III tok makten i Frankrike ble Hugo landsforvist, og levde i eksil i nesten 20 år på den lille øya Guernsey i Den engelske kanal. Han kom ikke tilbake før republikken var gjenreist, og ble da hyllet som en folkehelt. Han var innvalgt i *Académie française*, det franske akademi.

## Liv og virke

Victor Hugo ble født i 1802 og var sønn av grev Joseph-Léopold-Sigisbert Hugo, major i Napoléon Bonapartes armé (senere general), og Sophie Hugo. I toårsalderen ble hans foreldre skilt, og han ble oppfostret av sin mor i Paris. Faren var offiser, og deltok i Napoleonskrigene. I 15-årsalderen fikk Hugo det franske akademiets pris for et dikt. Sammen med sine to brødre startet han tidsskriftet *Le conservateur littéraire* som kom ut i årene 1819–1821. Victor Hugos første bok, diktsamlingen *Odes et Poésies Diverses*, ble publisert i 1822 og hans første roman, *Han fra Island* (*Han d'Islande*), året etter. I 1822 giftet Hugo seg med Adèle Foucher, datter av en offiser i det franske krigsministeriet. I 1843 druknet hans datter Léopoldine sammen med sin mann. Etter denne hendelsen sluttet Hugo helt å skrive, og vendte først tilbake til samfunnet etter flere år, til å begynne med bare i det politiske liv.

I årene fra 1841 til 1885 satt Hugo på stol 14 i Académie française.

Etter at Napoleon III tok makten i et statskupp i 1851, dro Hugo i landflyktighet. Han bosatte seg først i Brussel, hvorfra han ble forvist til øya Jersey. Til sist tilbragte han en tid på øya Guernsey. Hugo returnerte til Paris i 1870, da Napoleon hadde mistet makten, etter nesten 20 år i eksil. Hugo skrev noen av sine beste verk i sin tid i eksil.

Hugo irriterte seg over samtidens mange piratforlag, og startet derfor i 1878 *Association Littéraire et Artistique Internationale* for å beskytte forfatternes opphavsrett.

Hugo anses som den største forfatteren innen fransk romantikk. Hugo skrev ikke bare i romantisk stil, men også verk som kan sorteres inn under realisme, en litterær retning som begynte å vinne grunn på 1830-tallet.

Victor Hugos mest kjente verk anses for å være *Notre Dame de Paris*, norsk utgave *Ringeren i Notre Dame*, og den historisk-romantiske samtidsskildringen *Les Misérables*, norsk utgave *De elendige* fra 1862. Den ble siden omarbeidet til en særdeles vellykket og populær musikal. Stykket *Le roi s'amuse* (1832) ble forbudt av sensuren, men ble forelegg til Verdis opera *Rigoletto*.

Hugo døde i Paris i 1885. Ved hans begravelse var to millioner mennesker tilstede. Han ble begravet, som han ønsket, i Panthéon i Paris, som er stedet der en rekke berømte mennesker i Frankrike har fått sitt siste hvilested.

## Bibliografi

Utgitt i hans levetid
* 1822: *Odes et Poésies Diverses*
* 1823: *Han d'Islande* (1823) – norsk oversettelse: *Islænderen i Norge* (1831); *Fangen på Munkholmen* (1996)
* 1824: *Nouvelles Odes*
* 1826: *Bug-Jargal* – norsk oversettelse: *Bug-Jargal* (1930, oversatt av Sigurd Høst)
* 1826: *Odes et Ballades*
* 1827: *Cromwell*
* 1829: *Les Orientales*
* 1829: *Le Dernier jour d'un condamné*
* 1830: *Hernani*
* 1831: *Notre-Dame de Paris* – flere norske utgaver: *Notre-Dame*, 1901; *Notre-Dame-kirken i Paris*, 1915, oversatt av Rolf Pande; *Notre-Dame i Paris*, 1929, oversatt av Anton Steen; *Ringeren i Notre-Dame*, 1949, oversatt av Robert Drevon; *Ringeren fra Notre Dame*, 1960, oversatt av Sverre Brændeland)
* 1831: *Marion Delorme*
* ?: *Les Feuilles d'automne*
* 1832: *Le Roi s'amuse*
* 1833: *Lucrèce Borgia*
* 1833: *Marie Tudor*
* 1834: *Étude sur Mirabeau*
* 1834: *Littérature et philosophie mêlées*
* 1834: *Claude Gueux*
* 1835: *Angelo*
* 1835: *Les Chants du crépuscule*
* 1837: *Les Voix intérieures*
* 1838: *Ruy Blas*
* 1840: *Les Rayons et les ombres*
* 1842: *Le Rhin*
* 1843: *Les Burgraves*
* 1852: *Napoléon le Petit*
* 1853: *Les Châtiments*
* 1855: *Lettres à Louis Bonaparte*
* 1856: *Les Contemplations*
* 1859: *La Légende des siècles* – norsk oversettelse: *Århundredernes legende* (1911, oversatt av Bjørnstjerne Bjørnson); *Århundrenes legende* (1987, modernisert av Helge Hagerup)
* 1862: *Les Misérables* – flere norske utgaver: *Elendighedens Ofre* (1862–1863); *Samfundets Forskudte* (1899); *Samfundets ulykkelige* (1929–1930, oversatt av B. Engebrigtsen); *De elendige* (1930, oversatt av Inge Debes); *Dei bannstøytte* (1933, oversatt av Idar Handagard); *Samfunnets ulykkelige* (1949, oversatt av Arthur W. Gammelgaard); *De elendige* (1950, oversatt av Bjørn Braun)
* 1864: *William Shakespeare*
* 1865: *Les Chansons des rues et des bois*
* 1866: *Les Travailleurs de la Mer – norsk oversettelse:* *Havets arbeidere* (1929, oversatt av Fredrik Gjerdrum)
* 1867: *Paris-Guide*
* 1869: *L'Homme qui rit* – flere norske utgaver: *Manden som ler* (1869); *Mannen som ler* (1930, oversatt av Fredrik Gjerdrum)
* 1872: *L'Année terrible*
* 1874: *Quatrevingt-Treize* –flere norske utgaver: *Aaret 1793: historisk Roman* (1874); *1793: roman fra den franske revolutions tid* (1896, oversatt av Fr. Winkel Horn); *Tri-og-nitti* (1926, oversatt av Aslaug Raknes); *Syttenhundredeogtreognitti* (1930, oversatt av C. J. Hambro); *1793* (1955, oversatt av Johanne og Othar Bertelsen). Aschehoug ga i 1956 ut *1793* oversatt av Jacob Brinchmann.
* 1874: *Mes Fils*
* 1875: *Actes et paroles – Avant l'exil*
* 1875: *Actes et paroles – Pendant l'exil*
* 1876: *Actes et paroles – Depuis l'exil*
* 1877: *La Légende des Siècles 2e série*
* 1877: *L'Art d'être grand-père*
* 1877: *Histoire d'un crime – 1re partie*
* 1878: *Histoire d'un crime – 2e partie*
* 1878: *Le Pape*
* 1880: *Religions et religion*
* 1880: *L'Âne*
* 1881: *Les Quatres vents de l'esprit*
* 1882: *Torquemada*
* 1883: *La Légende des siècles – Tome III*
* 1883: *L'Archipel de la Manche*

### Publisert posthumt

* 1886: *Théâtre en liberté*
* 1886: *La fin de Satan*
* 1887: *Choses vues – 1re série*
* 1888: *Toute la lyre*
* 1890: *Alpes et Pyrénées*
* 1891: *Dieu*
* 1892: *France et Belgique*
* 1893: *Toute la lyre – nouvelle série*
* 1896: *Correspondances – Tome I*
* 1898: *Correspondances – Tome II*
* 1898: *Les années funestes*
* 1900: *Choses vues – 2e série*
* 1901: *Post-scriptum de ma vie*
* 1902: *Dernière Gerbe*
* 1934: *Mille francs de récompense*
* 1942:
* *Océan. Tas de pierres*
* 1951: *Pierres*

## Referanser

## Litteratur

* Feller, Martin (1988): *Der Dichter in der Politik. Victor Hugo und der deutsch-französische Krieg von 1870/71. Untersuchungen zum französischen Deutschlandbild und zu Hugos Rezeption in Deutschland.* Marburg.
* Tonazzi, Pascal (2007): *Florilège de Notre-Dame de Paris (anthologie)* Editions Arléa, Paris, ISBN 2869597959

## Eksterne lenker

* (en) Victor Hugo – kategori av bilder, video eller lyd på Commons

* (en) Victor Hugo – galleri av bilder, video eller lyd på Commons
* (en) Victor Hugo på Internet Movie Database

* (no) Victor Hugo hos Sceneweb

* (sv) Victor Hugo i Svensk Filmdatabas

* (da) Victor Hugo på Scope

* (fr) Victor Hugo på Allociné

* (en) Victor Hugo på AllMovie

* (en) Victor Hugo hos Rotten Tomatoes

* (en) Victor Hugo hos The Movie Database

* (en) Victor Hugo hos Internet Broadway Database
* (en) Victor Hugo på Apple Music

* (en) Victor Hugo på Discogs

* (en) Victor Hugo på MusicBrainz

* (en) Victor Hugo på Last.fm

* (en) Victor Hugo på AllMusic
* (fr) *victorhugo.culture.fr* Arkivert 20. juli 2011 hos Wayback Machine. – fransk nettsted for 200-årsjubileet for Hugos fødsel, 2003
* (en) Tekster – Projekt Gutenberg
* (fr) Société des amis de Victor Hugo
* (fr) Lydutgaver av Hugos tekster Arkivert 29. juli 2019 hos Wayback Machine.